text: VB slipper billigere i husleje
  26 maj 2014 kl. 12.14
  Vejle Boldklub får nedsat udgiften til stadionleje med en kvart million kroner årligt, besluttede politikerne i dag.
  Det var et flertal af politikerne i Vejles økonomiudvalg, der traf beslutningen i dag.
  Det radikale byrådsmedlem i Vejle, Torben Elsig-Pedersen, stemte imod.
  - Jeg stemte imod, fordi vi ikke bare ukritisk skal putte flere penge i VB's prof-afdeling. Det er et privat aktieselskab, som selv må holde rede på sine udgifter og indtægter. Kommunen skal ikke agere rig onkel hver gang det går galt, siger Torben Elsig-Pedersen.
  